Hoeveel? | Health24
Posted by: Jana | 2012/02/11
Ek stap elke dag vir 1 uur teen 6.5km. Dit verbrand omtrent 1400kJ per dag. Ek moet nog 1000kJ per dag verbrand deur my dieet, om min of meer ''n halwe kilogram per week te verloor. Is dit korrek?
Ek is nie seker hoeveel ek mag eet om hierdie 1000kJ vermindering in my dieet aan te bring nie. Hoeveel mag ek eet?
Ek is 1.65m en 65kg.
Jou huidige BMI = 23,9, wat alreeds naby die ideaal van 22 is. Dit is dus nie eintlik nodig dat jy nog baie gewig verloor nie - om ‘n BMI van 22 te bereik, sal jy 60 kg moet weeg, dus net ‘n verlies van 5 kg. Omdat jy so naby jou ideale gewig is, sal jy ook sukkel om nog te verloor. Die basiese beginsel van verstandige gewigsverlies is dat volwasse vrouens hul energie-inname van 8400 kJ tot 6300 kJ per dag verminder, m.a.w. 'n verlaging van 2100 kJ/dag en dit kombineer met 30 min se aërobiese oefening elke dag. Afgesien van die energie wat jy met jou oefening opgebruik, laat oefening jou Basiese Metaboliese Tempo ook verhoog vir tot 24 uur na oefening wat nog baie meer energie opbruik. Vir 'n voorbeeld van 'n gebalanseerde, lae-vet, energie-ingekorte verslankingsdieet klik op 'Diet & Nutrition' bo aan hierdie bladsy, dan op 'Healthy Diets' en dan op 'Slimming Diet'.
Posted by: DietDoc | 2012/02/12